Ka teise IIttala  disainiikooni Kaj Francki tooted on äärmiselt lihtsavormilised ja minimalistlikud, multifunktsionaalsed, kergesti kasutatavad ja kättesaadavad. Tema töö inspiratsiooniks on läbi aegade olnud ring, ruut ja kolmnurk. Toodete idee järgi otsustab lõppkasutaja ise, milleks ta neid kasutab. Kaj Francki 1952. aastal loodud Teema-seeria ja 1958. aastast pärit Kartio-seeria on siiani tootmises. Need on laia kasutusalaga, mitmeotstarbelised ja kombineeritavad.